Antila palmapuso

La Antila palmapuso  aŭ Antila palmapodo (Tachornis phoenicobia) aŭ Antila apuso estas apuso en la subfamilio Apodinae (Apodenoj) de la apusa familio Apodedoj (Apodidae). Ĝi troviĝas en Karibio nome en la insuloj Kubo, Jamajko, kaj Hispaniolo (kunhavata de Dominika Respubliko kaj Haitio).HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Disponebla ĉe:  Alirita la 7an de Aŭgusto, 2022

Taksonomio kaj sistematiko
La Antila palmapuso havas du subspeciojn: nome la nomiga T. p. phoenicobia Gosse, 1847, kaj T. p. iradii (Lembeye, 1850).

Aspekto
La Antila palmapuso estas 9 ĝis 11 cm longa kaj pezas ĉirkaŭ 9 ĝis 11 g. Ĝi havas longajn mallarĝajn flugilojn kaj mezlongan forkoforman voston. Ambaŭ seksoj estas similaj. Plenkreskuloj de la nomiga subspecio havas malhele fulgobrunajn kronon kaj nukon. Ilia dorso, mallarĝa centra strio de la pugo, supravostaj kovriloj kaj vosto estas fulgonigraj ĝis nigraj. La flankoj de ilia pugo estas blankaj. Iliaj flugiloj estas fulgonigrecaj kun palaj randoj sur la flugplumoj. Plejparto de ilia vizaĝo estas grizecbruna. Iliaj subpartoj estas plejparte svage blankaj; iliaj flankoj, mallarĝa bendo trans la brusto kaj subvostaj kovriloj estas malhele fulgobrunaj. Nematuruloj similas al plenkreskuloj, sed iliaj subpartoj estas eĉ pli obtuze blankaj, kaj la flankoj kaj subvostaj kovriloj pli palaj fulgobrunaj.Damaj, O. (2020). Antillean Palm-Swift (Tachornis phoenicobia), version 1.0. In Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 7an de Oktobro, 2022

La subspecio T. p. iradii estas iom pli granda ol la nomiga, kaj havas pli forkoforman voston. Ĝia dorso estas pli fulga ol nigra, ĝia vizaĝo havas pli vastan grizecbrunan koloron, kaj ĝiaj flankoj estas pli pale fulgobrunaj.

Distribuado kaj habitato
La nomiga subspecio de Antila palmapuso troviĝas sur Jamajko, Hispaniolo, kaj kelkaj malgrandaj insuloj apud la marbordo de ĉi-lasta. T. p. iradii troviĝas sur kontinenta Kubo kaj Isla de la Juventud. La specio estis dokumentita kiel vaganta en Florido kaj estis vidaĵoj el Porto-Riko, la Kajmana Insularo, Inagua en Bahamoj, kaj Turkoj kaj Kajkoj. La Antila palmapuso videblas super sekaj herbaj areoj kun palmoj, veprejoj, arbaroj, kaj antaŭurbaj kaj urbaj areoj. Laŭ alteco, ĝi atingas altitudon de 1 700 m sur Hispaniolo kaj 1 200 m sur Jamajko.

Kutimaro
Movoj
La Antila palmapuso estas tutjara loĝanto (nemigranta) tra sia tuta teritorio, kvankam individuoj vagas ekster ĝi.

Manĝado
Kiel ĉiuj apusoj, ankaŭ la Antila palmapuso estas aera insektomanĝanto. Ĝi manĝas malalte ĝis la tero, kutime super vegetaĵaro, kaj kutime en malgrandaj grupoj de sia specio. Ĝi foje manĝas kun hirundoj. Detaloj pri ĝia dieto mankas.

Reproduktado
La reprodukta sezono de la Antila palmapuso en Kubo estas de majo ĝis julio, kaj en Hispaniolo, de marto ĝis majo. Ĝi faras pendan neston en poŝo el plantfibroj kaj plumoj kungluitaj per salivo kaj pendigita sur la ekstero de morta pendanta palmofolio. Ĝi nestas en malgrandaj kolonioj. La ovodemetado estas de du ĝis kvin; ambaŭ gepatroj kovas la ovojn kaj zorgas pri laidoj.

Voĉo
La flugkrio de la Antila palmapuso estas priskribita kiel "brua...preskaŭ konstanta, malforta, pepanta, tu-tu".

Statuso
La IUCN taksis la Antilan palmapuson kiel Malplej Zorgigan. Ĝi havas grandan teritorion, kaj kvankam ĝia populacio ne estas konata, oni kredas, ke ĝi estas stabila. Neniu tuja minaco estis identigita. "Ĉi tiu apuso adaptiĝas al vivo ĉirkaŭ homaj loĝejoj, kaj la plantado de ornampalmoj provizas nestejojn por ĉi tiuj birdoj."

 Referencoj 

Eksteraj ligiloj

Kategorio:Apusedoj
Kategorio:Birdoj de Karibio
Kategorio:Birdoj de Kubo